Nezmer ad naḥseb ula d tiḥuǧay d yiwen n ṣṣenf ibedden ɣef umakun, imi tuget n tḥuǧay-agi ttawint-d ɣef waɣzen d tteryel, lmeɛna-s d ṣṣenf n tmacahut.Taḥaǧet, yekka-d seg wawal «Uḥǧiya » i yellan d awal n taɛrabt, newwi-d isem taḥaǧit deg tenfalit n tazwara mi ara d-yawi kra umdan meqqren yesɛan tirmit taḥaǧit ad d-yini «ḥaǧitt-kem » dɣa azayez mi ad as-d-yefk tiririt «maǧittkem », syen ad d-yawi taḥaǧit-nni ideg llan-t tɣawsiwin yesswhamen, yellan d amakun. Awal taḥaǧit yella yettuɣal-d aṭas deg temnaḍt n Tizi Ɣennif, ssemrasent akken ad d-awin ayen i wumi neqqar tamacahut,ula di xerraṭa ad t-naf yella.Ɛla ḥsab n